ལིག་ཉིན་གྱིས་ཤིས་ཚིག་ཁྲོད་ཐོག་མར་ཞིང་ཆེན་ཏང་ཨུ་དང་ཞིང་ཆེན་དམངས་ཆེན།ཞིང་ཆེན་སྲིད་གཞུང་།ཞིང་ཆེན་སྲིད་གྲོས་བཅས་ཀྱི་ཚབ་བྱས་ཏེ་འགྲན་ཞུགས་མི་སྣ་དག་དང་འགྲན་སྡུར་རིགས་སོ་སོའི་བྱ་བ་སྒྲུབ་མཁན་གྱི་མི་སྣ།སྤྱི་ཚོགས་ལས་རིགས་སོ་སོའི་སྟེང་ནས་ཕེབས་པའི་སྐུ་མགྲོན་བཅས་ལ་སྤྲོ་སེམས་འཁོལ་བའི་ངང་ནས་དགའ་བསུ་བྱས་པ།དེ་མིན་མཚོ་སྔོན་གྱི་ལུས་རྩལ་བྱ་གཞག་འཕེལ་རྒྱས་ཐད་ལ་རྒྱབ་སྐྱོར་དང་དོ་ཁུར་གནང་མྱོང་བའི་གྲོགས་པོ་དག་ལ་ཡང་སེམས་བསམ་པའི་གཏིང་ནས་བཀའ་དྲིན་ཞུས།ཁོས་བཤད་རྒྱུར།ཏང་གི་འཐུས་མིའི་ཚོགས་ཆེན་ཐེངས་བཅོ་བརྒྱད་པའི་རྗེས་ནས་བཟུང་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་བདེ་ཐང་ཅན་གྱི་ཀྲུང་གོ་དང་རྒྱལ་ཁབ་ཀྱི་དམངས་ཡོངས་ལུས་ཕུང་བདེ་སྲུང་ཐབས་ཇུས་ལག་ལེན་དངོས་འབབ་བྱས་ཤིང་ལུས་རྩལ་བྱ་གཞག་དེ་བདེ་ཐང་བྱ་གཞག་དང་དམངས་ཚིས་དོན་དངོས།བདེ་སྐྱིད་བཟོ་སྐྲུན་བཅས་ལ་གཏན་ཁེལ་གྱིསབདེ་ཐང་མཚོ་སྔོན་གྱིལོའིབར་གྱི་བྱ་འགུལ་འཆར་གཞིཞེས་པ་དེ་གཏན་ཁེལ་བྱས་ནས་པར་སྐྲུན་དང་དམངས་ཡོངས་ཀྱི་ལུས་ཕུང་བདེ་སྲུང་དང་དམངས་ཡོངས་ཀྱི་བདེ་ཐང་མཉམ་བསྲེས་འཕེལ་རྒྱས་ལ་སྐུལ་འདེད་བྱས་ཏེ།དམངས་ཡོངས་ཀྱི་ལུས་ཕུང་བདེ་སྲུང་སྒྲིག་གཞི་གསར་གཏོད་ཀྱིས་དམངས་ཡོངས་ཀྱི་ལུས་ཕུང་བདེ་སྲུང་བྱ་བའི་སྤྱི་གཞུང་ཞབས་ཞུའི་མ་ལག་འཐུས་ཚང་དུ་བཏང་ནས་ལུས་རྩལ་ཁང་ཆེན་མོ་སྤྱི་ཚོགས་སྟེང་རིན་མེད་དང་རིན་དམའ་བའི་སྒོ་ནས་ཕྱི་ཕྱོགས་སུ་སྒོ་ཕྱེས་པ་མངོན་འགྱུར་བྱུང་།དེ་མིན་རྫོང་དང་ཆུས།ཤང་དང་གྲོང་བརྡལ།སྡེ་བ།གཞིས་ཁུལ་ཆུང་ཆུང་།དགོན་པ་བཅས་ལ་ལུས་སྦྱོངས་བདེ་ཐང་ར་བས་ཡོངས་སུ་ཁེབས་པར་བྱས་ནས།ཞིང་ཆེན་ཡོངས་ཀྱི་རིགས་སོ་སོའི་མང་ཚོགས་ཀྱིས་ལུས་ཕུང་སྤུས་ཚད་དང་བདེ་ཐང་གཞི་རྒྱུ་དེ་མུ་མཐུད་དུ་མཐོར་འདེགས་སུ་བཏང་ནས་བསམ་པའི་རིག་གནས་ཀྱི་འཚོ་བ་དེ་ཉིན་རེ་ལས་ཉིན་རེར་ཕུན་སུམ་ཚོགས་པར་བཏང་ནས་བདེ་ཐང་སྔོན་དཔག་གི་དུས་ཡུན་སྔར་ལས་ཇེ་བརྟན་དང་སྔར་ལས་འཕེལ་རྒྱས་སུ་བཏང་།